Държавен вестник, бр. 9, 2012 г., стр. 13

БРОЙ  9	
Д Ъ Р Ж А В Е Н  В Е С Т Н И К 	
СТР.  13  
Договорът се сключва от законния или от 
изрично упълномощен представител на гру­
пата производители.
Чл. 7б. (1) Планът за признаване се изпъл­
нява на годишни периоди, които започват на 
1 януари и приключват на 31 декември. Първият 
годишен период се прилага след сключване 
на договора по чл. 7а, ал. 7, като започва от:
1. първи януари на следващата календарна 
година, или
2. първия календарен ден след подписва­
нето на договора.
(2) Групите производители могат да разде­
лят годишните периоди по ал. 1 на шестмесеч­
ни периоди. Отделните инвестиции, включени 
в инвестиционната програма, или обособени 
части от тях се изпълняват в рамките на го­
дишните или шестмесечните периоди.
(3) В срок до 15 септември на годината, 
предхождаща всеки годишен период от пла­
на за признаване, групата производители 
подава документи съгласно приложение № 8 
за инвестициите, които е планирала за този 
годишен период.
(4) По време на прилагането на плана за 
признаване групата производители на плодове 
и зеленчуци може да увеличи или намали 
размера на разходите за съответната година 
с максимум 25 % от първоначално одобрения 
размер, при условие че са спазени общите цели 
на плана за признаване и общата одобрена 
за плана сума.
Чл. 7в. (1) Групите производители на пло­
дове и зеленчуци могат да искат изменение 
на одобрените планове и инвестиционни 
програми по отношение на мерките и сред­
ствата за следващата година, ако предложе­
ните изменения съответстват на одобрените 
цели, икономически и финансови показатели 
и продължителност на плана. Предложените 
изменения на плановете се одобряват по реда 
на чл. 7а, ал. 1, 2, 3 и 5, след което се отра­
зяват в договорите по чл. 7а, ал. 7.
(2) Групите производители могат да искат 
изменения по ал. 1 в срок до 15 септември в 
годината, предхождаща изпълнението на го­
дишния период от плана за признаване, като 
подадат в съответната областна дирекция на 
Държавен фонд „Земеделие“, отдел „Прилагане 
на схеми и мерки за подпомагане“:
1. инвестиционна програма съгласно при­
ложение № 7;
2. документи за инвестициите през следва­
щия годишен период съгласно приложение № 8.
(3) Когато установи нередовност на пода­
дените документи или непълнота в заявените 
в тях данни, Държавен фонд „Земеделие“ 
изпраща уведомително писмо до групата 
производители за установените нередовности 
и/или непълноти. Срокът за изменение на 
плана за признаване започва да тече, след 
като групата производители на плодове и 
зеленчуци допълни и/или обоснове плана за 
признаване и/или инвестиционната програма 
и/или представи необходимите документи. 
(4) В двумесечен срок от датата на подаване 
на искане по ал. 2 изпълнителният директор 
на Държавен фонд „Земеделие“ със заповед: 
1. одобрява исканите промени;
2. отхвърля исканите промени; решението 
за отхвърляне на исканите промени подлежи 
на обжалване по реда на Административно-
процесуалния кодекс.
Чл. 7г. (1) Бивш член на призната органи­
зация на производители на плодове и зелен­
чуци може да бъде приет за член на група 
производители на плодове и зеленчуци не 
по-рано от 1 октомври на годината, следваща 
годината, през която е напуснал организацията 
на производители на плодове и зеленчуци.
(2) Групата производители на плодове и 
зеленчуци, която е получила предварително 
признаване, може да кандидатства за призна­
ване като организация на производители на 
плодове и зеленчуци преди изтичане срока на 
предварителното признаване. Групата произ­
водители на плодове и зеленчуци се признава 
като организация на производители на пло­
дове и зеленчуци в срок до четири месеца от 
изпълнение на плана за признаване.
(3) Отпускането на финансова помощ на 
групи производители се прекратява веднага 
след като бъдат признати като организация 
на производители на плодове и зеленчуци. По 
искане на групата производители дейности от 
плана за признаване, които не са изпълнени, 
могат да бъдат пренесени в оперативната 
програма.
(4) Когато групата производители на плодо­
ве и зеленчуци в изпълнение на план за при­
знаване направи инвестиция в стопанството 
на свой член и той напусне групата произво­
дители или организацията на производители 
преди изтичане на амортизационния срок на 
инвестицията и тя не може да бъде върната 
на групата производители или на организа­
цията на производители, е длъжен да є плати 
остатъчната стойност на инвестицията към 
датата на напускане.“
§ 8. В чл. 9 се правят следните изменения 
и допълнения:
1. В ал. 2:
а) в т. 1 думите „съдебната, съответно“ се 
заличават;
б) в т. 4 думите „(код по БУЛСТАТ)“ се 
заличават.
2. В ал. 3:
а) точка 1 се изменя така:
„1. удостоверение за актуално състояние 
на търговската регистрация на асоциацията;“
б) в т. 3 думите „(код по БУЛСТАТ)“ се 
заличават;